section_heading: Logi i Loki
paragraph_text: Jednom su bogovi Thor i Loki te smrtnici Þjálfi i Röskva došli u Jötunheimr, u dvorac diva zvanog Útgarða-Loki.<ref>Snorri Sturluson. Gylfaginning. Bilo je još mnogo divova ovdje, a među njima i Logi. Loki je izjavio da niti jedan div ne može pojesti hranu brže od njega. Útgarða-Loki je zatim pozvao Logija koji je prihvatio natjecanje u jedenju između njega i Lokija. Divovi su na pod postavili zdjelu punu mesa. I Logi i Loki su počeli jesti. Jeli su brzo te je Loki pojeo svo meso oko kostiju. Logi je pojeo meso, kosti i zdjelu te su se svi složili da je on pobijedio. Sutradan je Útgarða-Loki objasnio da je Logi sama vatra, a vatra sve proždire.